Master Tracks Pro

Master Tracks Pro (MTP) er en sequencer (programvare for sekvensering av musikk) som brukes til å lage musikk i MIDI-formatet gjennom et grafisk brukergrensesnitt. Programmet er tilgjengelig for Windows og macOS. Det ble opprinnelig utviklet hos Passport Designs av David Kusek mfl. og videreføres i dag av GVOX.

 Historie 
MTP stammer fra midten av 80-tallet, da programmet ble utgitt for tidlige datamaskiner fra Commodore og Apple. Versjonen for Atari ST var den første med støtte for MIDI. Programmet tilbyr god brukervennlighet, og MTP har derfor vært ett av de mest populære valgene blant proprietære sequencere for MIDI-data i markedet.

Windows-versjonen av programmet ikke har blitt oppdatert siden versjon 6.8.4 i 2003, og er i dag ikke fullt ut kompatibelt med moderne versjoner av Windows.

 Tekniske egenskaper 
Sequencere har en endelig, diskret oppløsning. Noen ganger refereres oppløsningen til som datahastigheten. Oppløsningen kan måles i ppqn, som angir «klikk» per fjerdedelsnote (eng.: pulses per quarter note). MTPs standardoppløsning er 240 ppqn, men den kan også settes til 480 ppqn eller 960 ppqn for bedre nøyaktighet.

MTPs vinduer kan vise kontinuerlige data, enten som en ren linjekurve eller fylt ut nedenfra, og MIDI-data kan uttynnes etter behov. Programmet kan takle så mange som 16 MIDI-enheter samtidig, og det støtter Multimedia Control Interface (MCI) på Windows. Videre finnes det muligheter for fjernstyring, en innstilling for «stor teller» som gir god synlighet på avstand ved konserter eller opptak, samt muligheter for «punch-in» og «punch-out».

MTP kan sette inn og behandle tekstmerker. Disse kan eksempelvis inneholde informasjon om spor. MTP kan håndtere relativt komplekse taktarter, men er begrenset til maksimalt 16 slag per takt.

 Eksterne lenker 

 Programmets gamle hjemmeside

Kategori:Mac_OS
Kategori:Microsoft Windows
Kategori:Programvare